Hrvatski sabor
20131114

Idemo na sljedeću točku dnevnog reda. 15. Konačni prijedlog Zakona o potvrđivanju Ugovora između Republike Hrvatske i Gruzije o izbjegavanju dvostrukog oporezivanja i sprječavanju izbjegavanja plaćanja poreza na dohodak i na imovinu, hitni postupak, prvo i drugo čitanje, P.Z. br. 503; Predlagateljica zakona je Vlada Republike Hrvatske. U skladu s člankom 204. Poslovnika Hrvatskog sabora hitni postupak objedinjuje prvo i drugo čitanje. Amandmane možemo podnositi do kraja rasprave u skladu sa člankom 197. Poslovnika. Raspravu o ovom konačnom prijedlogu zakona proveli su Odbor za zakonodavstvo i Odbor za financije i državni proračun. Izvješća ovih radnih tijela primili ste na sjednici. Želi li predstavnik predlagateljice dodatno obrazložiti prijedlog? Da. Poštovani zamjenik ministra Boris Lalovac.